Handbaliştii de la Dinamo şi-au aflat adversara din semifinalele European League. Calificaţi după 20 de ani în fazele finale ale unei astfel de competiţii, „dulăii” se vor duela cu SG Flensburg-Handewitt,
Campioana Dinamo Bucureşti va întâlni, în 25 mai, formaţia SG Flensburg-Handewitt, în semifinala Turneului Final Four de la Hamburg, potivit tragerii la sorţi de vineri. În cealaltă semifinală se duelează Rhein-Nekar Lowen – Fuchse Berlin.
Handbaliştii de la Dinamo şi-au aflat adversara din semifinalele European League
Într-o ”afacere” germană, care include trei echipe calificate la Turneul F4, plus găzduirea acestuia, s-a strecurat Dinamo Bucureşti, care a reuşit o performanţă remarcabilă prin eliminarea danezilor de la Skerg Handbold în sferturi şi în deplasare.
Dinamo s-a impus cu 38-34, după ce în tur câştigase cu 28-27.
Celelalte echipe calificate în semifinale sunt Fuchse Berlin (33-33 şi 37-30 cu HBC Nantes), SG Flensburg-Handewitt (41-30 şi 28-29 cu IK Savehof) şi Rhein-Nekar Lowen (32-29 şi 28-29 cu Sporting CP), anunţă news.ro.
Campioana Dinamo Bucureşti a mai jucat semifinale în această competiţie în 2004, când a ratat finala fiind eliminată de BM Altea.
Turneul Final Four va avea loc la Hamburg, în 25-26 mai, cu prima zi rezervată semifinalelor şi cea de-a doua finalelor European League, pentru bronz şi pentru trofeu. Fuchse Berlin este deţinătoarea trofeului.
Skjern Handbold – Dinamo 34-38
Campioana Dinamo Bucureşti a învins marţi, în deplasare, formaţia daneză Skjern Handbold, scor 38-34 (20-12), şi în manşa retur din sferturile European League şi se califică la Turneul Final Four. Calificarea este reuşită la 20 de ani de la ultima performanţă similară în competiţie a lui Dinamo.
Campioana României a dominat formaţia daneză la toate capitolele, inclusiv prin paradele spectaculoase ale portarului Cupara, reuşind să conducă la diferenţe de necrezut în prima parte a jocului (15-8, 20-11). Chiar dacă Skjern şi-a revenit în repriza secundă, Dinamo a rămas concentrată în ambele faze şi a reuşit o calificare de excepţie între ultimele patru echipe ale continentului în European League.
MVP-ul meciului a fost Luka Cindric (Dinamo). Principalii marcatori ai partidei au fost Gaudin 10 goluri, pentru Skjern, respectiv Kuduz 8, Cindric 7, Kukic 7, Dedu 4, pentru Dinamo.
Dinamo a mai atins optimile acestei competiţii, fosta Cupa EHF, în sezonul 2004-2005, când a fost eliminată de IFK Skovde, iar în sezonul precedent a jucat semifinale, cu BM Altea, ratând finala în 20 martie 2004.